ประจำเดือนมาครั้งสุดท้าย 30 ส.ค. มีเพศสัมพันธ์วันที่ 13 ก.ย. กับ 15 ก.ย. แบบไม่ป้องกันก่อนแปปนึง แล้วค่อยใส่ถุงยาง วันที่ 30 ก.ย. ประจำเดือนไม่มา (ปกติประจำเดือนมาตรงบ้าง เลทบ้างค่ะ) วันที่ 6 ต.ค. ตรวจช่วงบ่าย ขึ้น 1 ขีด วันที่ 8 ต.ค. ตรวจช่วงเช้าขึ้น 1 ขีด และในวันเดียวกันเริ่มมีอาการเจ็บหน้าอก เลยไม่รู้ว่าที่เจ็บหน้าอกเพราะจะเป็นประจำเดือนหรือท้องน่ะค่ะ ช่วงนี้ค่อนข้างเครียดเรื่องงานมาก ๆ ด้วย ส่วนอีกเรื่องหนึ่งคือ สามเดือนหลังมานี้ ปวดท้องประจำเดือนมาก ๆ เลยค่ะ ถึงขั้นต้องพึ่งพอนสแตน จะเป็นอันตรายไหมคะ ยังไม่มีเวลาลางานไปตรวจด้วย ขอบพระสำหรับคำตอบนะคะ
สวัสดีค่ะ ประจำเดือนที่มาช้ากว่า 35 วันนับจากครั้งก่อน อาจเกิดจาก-การตั้งครรภ์-ความเครียด การพักผ่อนน้อย-โรคไทรอยด์-พังผืดในมดลูกกรณีเคยขูดมดลูก-ความผิดปกติในรังไข่ เช่นมีถุงน้ำหลายใบในรังไข่ชุดตรวจการตั้งครรภ์ให้ผลบวกได้ตั้งแต่ 10-14 วันหลังมีการปฏิสนธิ หากตรวจการตั้งครรภ์ด้วยตัวเองแล้วให้ผลลบ ควรไปตรวจยืนยันที่รพ.ค่ะ แพทย์อาจตรวจเลือดดูระดับฮอร์โมนที่สร้างจากรกในหญิงตั้งครรภ์ร่วมกับอัลตราซาวน์หน้าท้องเพื่อยืนยันว่ามีหัวใจเด็กได้ค่ะ ถ้าไม่ได้ตั้งครรภ์ แพทย์อาจต้องตรวจหาสาเหตุอื่นต่อไป ตอนนี้ยังไม่ควรซื้อยาฮอร์โมนอะไรมากินเองจนกว่าจะทราบสาเหตุของการที่ประจำเดือนมาช้าการปวดท้องประจำเดือนมามากก่อนหน้านั้นและปวดมากขึ้นเรื่อยๆด้วย อาจจะเกิดจากการมีเยื่อบุโพรงมดลูกเจริญผิดที่ร่วมด้วยได้ ซึ่งควรไปตรวจเพิ่มเติม